આમ કોલમ્બિયાને હવે નોકઆઉટ રાઉન્ડમાં પ્રવેશ માટે 28મી જૂને રમાનારી મેચમાં સેનેગલ સામે વિજય હાંસલ કરવો પડશે. પોલેન્ડની ટીમ એકેય ગોલ કરી શકી ન હતી અને આ પરાજય સાથે તે વર્તમાન ટુર્નામેન્ટમાંથી ફેંકાઈ જનારી પ્રથમ યુરોપિયન ટીમ બની હતી. સાઉથ અમેરિકન ટીમને આ મેચ દરમિયાન જાપાન અને સેનેગલના પરિણામ પર પણ નજર રાખવાની હતી પરંતુ એ મેચ ડ્રો રહી હતી. ચાર વર્ષ અગાઉ કોલમ્બિયાની ટીમ જેમ્સ રોડ્રિગ્સના છ ગોલની મદદથી બ્રાઝિલમાં ક્વાર્ટર ફાઇનલમાં પ્રવેશી હતી પરંતુ આ વખતે તેના માટે કપરા ચઢાણ છે. બે દિવસ અગાઉ જાપાન સામે તેનો 2-1થી પરાજય થયો હતો પરંતુ આ વખતે તેઓ વધારે મજબૂત ટીમ સાથે રમ્યા હતા. તેમની પ્રારંભિક હરોળમાં બાઇરનના મિડફિલ્ડર જુઆન ક્વિન્ટેરો અને કુઆડ્રાડો જેવા ખેલાડી હતા.